b'\n_START_ARTICLE_\nMessier 17\n_START_SECTION_\nSvojstva\n_START_PARAGRAPH_\nMaglica se nalazi na udaljenosti od 5000 svj.g. i sjaji prividnim sjajem od magnitude +6,0. Dimenzije naj\xc4\x8ditanijega dijela maglice su oko 15 svj. godina, a tamniji izdanci prote\xc5\xbeu se na prostoru od 40 svj. godina._NEWLINE_Messier 17 je regija u kojoj se odvija stvaranje zvijezda. Za razliku od M 16 gdje su te zvijezde vidljive, u ovoj maglici zvijezde su skrivene iza debelih oblaka pra\xc5\xa1ine. Zra\xc4\x8denje mladih zvijezda pobu\xc4\x91uje vodik koji intenzivno sjaji. Najtopliji dijelovi maglice su bijeli i nisu preeksponirani na fotografijama kako se \xc4\x8dini._NEWLINE_Masa maglice je oko 800 puta ve\xc4\x87a od mase Sunca, dovoljno za stvaranje sjajnog otvorenog skupa i znatno ve\xc4\x87eg nego Orionova maglica._NEWLINE_Messier 17 se nalazi u istom spiralnom kraku kao i Messier 16. Messier 17 je bli\xc5\xbea od te dvije maglice ali su one relativno blizu i mo\xc5\xbeda su dio velikog oblaka plina._NEWLINE_Skup od 35 zvijezda nalazi se u blizini maglice.\n_START_SECTION_\nAmaterska promatranja\n_START_PARAGRAPH_\nMaglica je veoma svijetla i lako se uo\xc4\x8dava u obi\xc4\x8dnom 10x50 dvogledu. Manji teleskopi \xc4\x87e pokazati najsjajniji dio maglice koji izgleda kao labud ili kva\xc4\x8dica. Tamnije dijelove mogu\xc4\x87e je uo\xc4\x8diti s teleskopom od 200 mm u promjeru, a filteri poput UHC i OIII nisu na odmet.'